Document ID: /roh_data/filtered/Laws_Sagogn.jsonl.gz/23

Cuntegn
I.	Disposiziuns generalas	3
II.	Controlla da tgauns	3
III.	Possess da tgauns	4
IV.	Obligaziuns dil possessur	4
V.	Mesiras e castitgs	6
VI.	Vigur	7
Disposiziuns generalas
Controlla da tgauns
Possess da tgauns
Obligaziuns dil possessur
Mesiras e castitgs
Vigur
Rimnada sistematica 
da dretg communal dalla
Vischnaunca da Sagogn
Nummera
1110.01
Tetel
Lescha da tgauns
Ediziun
Ediziun dils 06.10.2009
Valeivel
24.06.2010
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 12.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 12.02.2024 tras Thomas Candrian
Camp d‘applicaziun
Art. 1
Camp d‘applicaziun
Questa lescha reglescha ils fatgs da polizia davart il tener tgauns sin territori dalla vischnaunca da Sagogn.
Cumpetenzas
Art. 2
Cumpetenzas
La suprastonza communala e l’administraziun communala exequeschan questa lescha en coordinaziun cugl uffeci cantunal per la segirtad da victualias e la sanadad d’animals dil cantun Grischun.

Els miran da tgirar l’informaziun e la cussegliaziun possessurs da tgauns.
Register
Art. 3
Register
L’administraziun communala meina in register dils tgauns ch’ein annunziai en vischnaunca.
Obligaziun d‘annunzia
Art. 4
Obligaziun d‘annunzia
Il possessur ston annunziar all’administraziun communala mintga tgaun. L’annunzia sto vegnir fatga mintg’onn entochen ils 31 da schaner.

Cull’annunzia stoi il possessur purtar in mussament ch’il tgaun ei nudaus e registraus tenor lescha subordinada. 

L’obligaziun d’annunzia entscheiva schiprest ch’il tgaun ha cumpleniu treis meins.

Suenter la cumpra d’in ni plirs tgauns ni suenter ch’in possessur da tgaun(s) ha priu domicil en vischnaunca, sto(n) tal(s) vegnir annunziaus/-ai enteifer 30 gis.

Ina midada da patrun enteifer la vischnaunca sto il niev possessur annunziar enteifer 30 gis.

Tier la partenza ord vischnaunca dil possessur e suenter la mort dil tgaun sto quei vegnir annunziau enteifer 10 gis.
Taglia da tgauns
Art. 5
Taglia da tgauns
Cull’annunzia stoi l possessur pagar la taglia da tgauns tenor art. 11 ff dalla lescha da taglia dalla vischnaunca da Sagogn.
Controlla da virolaziun
Art. 6
Controlla da virolaziun
Possessurs da tgauns ein obligai da schar virolar il tgaun tenor las directivas surordinadas.
Tgauns scappai ni tgauns senza patrun
Art. 7
Tgauns scappai ni tgauns senza patrun
Tgauns ch’ein scappai ni tgauns senza patrun ston vegnir annunziai enteifer dus luvergis all’administraziun communala. Plinavon vegn procediu tenor art 67 la lescha cantunala da veterinari.
Tratgas da tgauns / casas d‘animals
Art. 8
Tratgas da tgauns / casas d‘animals
Per saver menar ina tratga da tgauns professiunala ni ina casa d’animals drova ei ina lubientscha dalla suprastonza communala. Quella vegn concedida sche las cundiziuns persunalas dil petent ni dalla petenta sco era las cundiziuns localas e dil spazi garanteschan che la segirtad publica, il ruaus ed igl uorden vegnan observai.

La suprastonza communala ei legitimada da schar controllar la tratga da tut temps e senza s’annunziar.
Survigilonza
Art. 9
Survigilonza
Igl ei scumandau da schar cuorer entuorn ils tgauns libramein senza survigilonza.

Possessurs da tgauns ston haver quitau che lur animal mulesta buca il contuorn cun giappar ni uorlar cuntinuadamein ed era buca che tal periclittescha ni smanatscha carstgauns, tschuffrogna e caschuna donns vida proprietad jastra.

Tgauns ch’ils possessurs laian trottar entuorn senza survigilonza, sa l’administraziun communala schar pigliar.  Sch’igl ei buca pusseivel da returnar tals tgauns enteifer 5 gis al possessur encunter ina indemnisaziun pils cuosts per pavel, dimora e tgira, sa la suprastonza communala disponer dad els.

Possessurs procuran che lur tgauns fan buca donns als praus e ch’els surpassan buca ils fatgs dil schurmetg digl uaul ni dalla catscha.
Scamond d‘access
Art. 10
Scamond d‘access
Igl ei scumandau da prender tgauns en baghetgs dall’administraziun publica, en baghetgs dalla scola e baselgia, sin areals da scola e scoletta, plazzas da giugs, implonts da sport sco era santeris. Excepi da quei scamond ein tgauns d’agid ed assistenza.

La suprastonza communala ha il dretg da slargiar quei scamond d’access sin ulteriurs edifecis ed implont publics.

Duront il temps da vegetaziun digl avrel tochen igl october vala il scamond d’access era per parcellas agricolas che vegnan nezegiadas da tiarzas persunas.
Obligaziun da corda
Art. 11
Obligaziun da corda
Pil schurmetg da carstgauns ed animals sco era ord motivs dalla segirtad dil traffic vala sigl entir territori habitau dalla vischnaunca da Sagogn in obligatori da corda.

Per tgauns che dattan en egl tras lur cumportament sa la suprastonza communala slargiar quell’obligaziun da corda sin ulteriuras parts dil territori da vischnaunca.

Egl uaul ed als urs digl uaul vala naven digl avrel tochen il fenadur in obligatori general da corda. Egl ulteriur temps vala igl obligatori per tgauns che san buca vegnir teni sut controlla dalla persuna da survigilonza ed ils quals bandunan vias e sendas.

Ils cuosts dallas pretensiuns e mesiras sto il possessur purtar.
Tschuffergnadas
Art. 12
Tschuffergnadas
Possessurs da tgauns ston mirar ch’ils excrements da lur animals vegnan allontanai immediat naven da proprietad publica ni privata da tiarzs.

Sitgets da plastic cun excrements astgan buca vegnir deponi ni egl areal da plazzas e vias publicas ni sin parcellas privatas sco era parcellas nezegiadas per diever agricol ed egl uaul. Els ston vegnir dismess els conteniders specials (Robidog) ni en auters conteniders da rumians publics.

Persunas che cunterfan a tal camond ston pagar ultra d’in castitg era ils cuosts per schubergiar e reparatura.
Mesiras
Art. 13
Mesiras
Enviers possessurs da tgauns che adempleschan buca lur obligaziuns ord questa lescha sa la suprastonza communala disponer las mesiras necessarias per mantener ruaus, uorden e segirtad. Quellas san vegnir disponidas independentamein d’in castitg tenor art. 15 da questa lescha.

Ei restan resalvadas ulteriuras mesiras tenor dretg subordinau.
Disposiziuns penalas
Art. 14
Disposiziuns penalas
Tgi che violescha sapientivamein ni a moda irresponsabla las prescripziuns da questa lescha ni che cunterfa a disposiziuns sillas qualas ella sebasa, vegn castigiaus – priu il cass che la lescha federala ni cantunala hagi buca la precedenza – cun ina summa d’entochen 1000 francs.
Incassament da castitgs disciplinars
Art. 15
Incassament da castitgs disciplinars
La suprastonza communala relai e publichescha ina gliesta da surpassaments tier ils quals ils organs dalla polizia communala san impunir sil plaz tenor dretg communal  in castitg disciplinar. 

Sil plaz astgan castitgs mo vegnir impuni sch’il surpassament ha saviu vegnir observaus sez dil commember dalla polizia communala, sch’ils fatgs ein indiscutabels ord vesta legala e dalla situaziun effectiva e sche la persuna pertuccada renconuscha il fatg.

Sche la persuna culpeivla paga immediat il castitg, retscheiva ella ina quittanza che menziunescha buca siu num. Cul pagament vegn il castitg legalmein valeivels.

Sch’ina persuna culpeivla paga buca immediat il castitg, retscheiva ella in formular cun termin da ponderaziun. Paga ella enteifer 30 gis, vegn il formular eliminaus. Autruisa vegn ella tgisada tier la suprastonza communala ed ei vegn introduciu la procedura penala ordinaria.
Entrada en vigur
Art. 16
Entrada en vigur
Questa lescha entra en vigur cull’approbaziun dalla radunonza communala.
Ediziun approbada dalla Suprastonza communala ils
-
Ediziun approbada dalla Radunonza communala ils
24.06.2010
Ediziun approbada dalla Regenza dil cantun GR ils
-
Lescha da tgauns
Rimnada sistematica da dretg communal		Pagina 2 da 7
Lescha da tgauns - Obligaziuns dil possessur	24.06.2010
Rimnada sistematica da dretg communal		Pagina 2 da 7